Jens Byggmark

Jens Pontus Byggmark (sündinud 22. augustil 1985 Örebros) on Rootsi mäesuusataja. 

Byggmark tõusis maailma karikavõistlustel slaalomis tipptegijate hulka 2007. aastal. Tema 2007. aasta jaanuaris saatud kaks slaalomivõitu Kitzbühelis ja teine koht Schladmingis tulid suure üllatusena. Hooaja lõpus sai ta slaalomi maailma karika arvestuses 3. koha. 2007. aasta maailmameistrivõistlustel Årea kuulus Byggmark Rootsi meeskonda, kes sai võistkonnavõistluses teise koha.
 
2007.–2008. aasta maailma karikasarjas sai Byggmark slaalomis kolm korda teise koha: Bad Kleinkirchheimis, Wengenis ja Kitzbühelis. Kahel järgmisel hooajal MK-võistluste etappidel jõudis ta parimal juhul kümnendaks. 2011. aasta MM-il Garmisch-Partenkirchenis sai ta slaalomis hõbemedali.

Byggmark elab Tärnabys, kust on ka pärit mäesuusatamise tippu tõusnud Ingemar Stenmark ja Anja Pärson.

Saavutused 

 2007  Åres
  hõbemedal võistkonnavõistluses
 2011  Garmisch-Partenkirchenis 
  hõbemedal slaalomis
 2013  Schladmingis 
  hõbemedal võistkonnavõistluses

Maailma karikavõistlustel

Maailma karikas 

 Slaalomikarikas
 3. koht: 2007

Maailma karika etappide võidud
Jens Byggmark on osalenud (seisuga 23. jaanuar 2015) 108 MK-etapil ja jõudnud poodiumile 8 korda, millest 2 korral kõige kõrgemale astmele.

Välislingid
Jens Byggmarki koduleht 
Jens Byggmark FIS-i kodulehel (fis-ski.com) 

Rootsi mäesuusatajad
Sündinud 1985